Lolland-Falsters Stifts-Tidende, 1834-08-04
Det vil uden Tvivl glæde Hr. Dandsedirecteur Bournonvilles mangfoldige Velyndere at erfare, med hvormegen Applaus han er bleven modtaget i den store Opera i Paris, de tvende Gange han der han dandset: den Stumme fra Portici og i "Søvngængersken, især opvakte hans Dands og Pantomine i sidstnævnte Stykke en fire Gange gjentagen bifaldsalve, som grændsede til Furore. Selv Jules Janin, skjøndt i Følge hans i Journal des Debats udtalte Troesbekiendelse al mandlig Dands burde forvises fra Operaen i Frankrig og den dramatiske Verden, har ladet hans Fortjeneste vederfares Ret, og ligesom det maa glæde og interessere enhver Dansk, i Bournonville at træffe en Landsmand, som med sand Kunstnerbegeistring uafladelig har bestræbt sig for at uddanne sit Talent, saaledes maa det smigre os at see vor Dom om Bournonvilles udmærkede Kunstfærdighed og skabende Aand stadfæstet af det ved Kunstsands udmærkede Publicum, paa den brillanteste Skueplads i Verden. At Bournonville med Klogskab og Nidkierhed har benyttet sit Ophold i Paris, derfor er ikke alene det Forbigangne os Borgen, men den tilkommende Theatersaison vil uden Tvivl paa en overraskende Maade end bedre overbevise derom. Under Overskrivt: "Nogle Ord til Overveielse om Hazardspillet, blive i "Dagen No. 174 de til saadant Spil hengivne Personer skildrede efter Fortjeneste. Forfatteren omtaler, blandt Andet, Keglespillet paa Hr. Knirschs Keglebane i Kjøbenhavn, hvor Pareer forbindes med selve Spillet. "Jeg har - siger han - bivaanet en Spillescene paa dette Sted, kun en Aften; men Mindet derom vil længe forfølge mig. En eller to saakaldte Banquiers etablere sig ved dertil anbragte Borde, ved hvilke der paa een Dag tabes Summer, som kunde være tilstrækkelige til et Par Familiers Underhold i et heelt Aar; thi Væddemaal paa 5, 10, 15 a 20 Rbd. høre til Dagens Orden, og et saadant Væddemaal er sluttet og afgjort paa faa Minuter, og det med flere paa engang. Omkring Bordet flokke sig hele Skarer af ulykkelige Offere for Spilleraseriet, Mennesker, ene hidkaldte af det usalige Haab, paa en let Maade at komme til en Gevinst, der ligesaa hurtigt forsvinder imellem deres Hænder; Mennesker, i hvis som oftest fælt fortrukne Aasyn og spænske Ansigtsmuskler Man seer alle Lidenskaber spille, sjeldent en som en Stjerneskud forbifarende Straale af øieblikkelig Glæde, oftere indædt Harme, tænderskjærende Forbittrelse og Fortvivlelse. Og hvo ere da disse Spillere, Ak, som oftest ganske unge Mennesker, ikke sjeldent Drenge, hvem Skjæget endnu ikke er kommet frem paa, Knøse, der endnu aldrig have kjendt hvad det er at fortjene ved sit Arbeide en enkelt Rigsbankdaler, end sige de Summer, de have bortøslet." Banquieren skildres af Forfatteren som slige Menneskers Forfører. Kjøbenhavnsposten, som ogsaa omtaler dette, indrømmer, at "Man allerede har hørt forskjællige sørgelige Følger af dette Spilleraseri og navnligen skulle et Par unge Mennesker, der have tilsat deres Mødres Enkepensioner, det var dem overdraget at hæve." Samme Blad antager imidlertid – hvad der virkelig er overeensstemmende med de bestaaende Anordninger – at slige Væddemaal ere ligesaa lovlige som de der foregaae under Vædderidt. "Vimaa derfor - siger Hr. Liunge – aldeles være enige med vort Politi, som ikke ved nogen Vilkaarlighed, mod Lovens Bydende, har villet forstyrre dette ikke lovstridige Spil, ligesom ethvert Skridt af det derimod vilde faae Characteren af voldsom Tvang." Dhrr. Grosserere, Generalconsul F. Tutein og J. Omen, have, paa det i Frederikshavn etablerede Handelshuus v. d. Pahlen & Kalls og egne Vegne, indbudet til Deeltagelse i et grønlandsk Handelselskab for privat Regning, i det Formaal at oprette Establissementer i Grønland og drive Fiskeri paa dets Kyster. Jnteressentskabet gives Navn af: "det forenede grønlandske Selskab." Den Capital, som indtil videre ansees nødvendig, er bestemt til 300,000 Rbd. r. S. der fordeeles paa 300 Actier, hver til 1,000 Rbd. Et den 20de f. M. fra Grønland til Glückstadt, hjemkommen Robbefangerskab medbragte 3,364 Stkr. Robber. Det havde fra 4de til 18de Juni mødt 8 danske Grønlandsfarere; men ingen havde havt en saa heldig Fangst. Ethvert Skibs Udbytte beløb sig kun fra 400 til 1400.